Petra Němcová

Petra Nquinmcová (Karviná, Txekiar Errepublika, 1979ko ekainaren 24a) modeloa eta filantropoa da. Hainbat iragarki egin ditu modako marka ezagunetarako, besteak beste, Clarins, Lancaster eta Max Factor.

 Bizitza 
Aita igeltseroa zen eta ama irakaslea. Olga izeneko ahizpa bat ere badu. Hamasei urte zituenean, kalean pasioan zebilela, talentu nazionalen bilatzaile batek aurkitu zuen eta modelo bihurtu zen.

 Lan ibilbidea 
2001ean bere lehen modelo-lana egin ostean, besteak beste, Heidi Klum alemaniarrarekin zein Judit Mascó batrtzelonarrarekin hasi zen lanean. 2003an Sports Illustrated Swimsuit Issue-ren azalean agertu zen. Beste enpresa askoren artean, Victoria's Secret-erako modelo lanak egin zituen emakumearen janzkien merkatuan.

2004ko ekainaren 3an, telebistako epaileetako bat izan zen, 53. Miss Unibertso ekitaldian Quiton, Ekuadorren.

FHMk emakume sexienetakotzat jo zuen.

 Modaren mundutik erretiratzea 
2004ko abenduan, bere mutil-laguna, Simon Atlee argazkilari britainiarra, 2004ko Indiako ozeanoko lurrikaran, Khao Lak-eko tsunamian hil zen, Thailandian, biak oporretan zeudela. Němcová palmondo batera igotzea lortu zuen eta zortzi ordu eman zituen bertan, baina Atleek ezin izan zituen 5 metroko olatuak jasan. Bere heriotza 2005eko martxoan baieztatu zen, gorpua aurkitu zutenean.

Petrak hainbat lesio izan zituen, horien artean pelbisa hautsi zuen, baita hainbat barne-kalte eta kontusio ere. Zenbait hilabete behar izan zituen bere onera etortzeko. Ezbehar horren ostean, modaren mundutik behin betiko erretiratzen zela iragarri zuen, eta ongintzazko helburuarekin soilik egingo zituela modelo lanak.

Errekuperatu ondoren, Happy Hearts izeneko Gobernuz Kanpoko Erakundea (GKE) sortu zuen, Khao Laken (Thailandia) itsasikarak umezurtz utzitako haurrentzako eskolak eta logelak eraikitzea sustatzeko.

 Modelo bizitza 
2007an, “Modelo bizitza” izeneko telerrealitate show baten aurkezlea izan zen. Sei gaztek supermodeloarengandik eta Next modelo-agentziako beste profesional batzuengandik ikasten zuten. People+Arts-ek eman zuen saio hori.

 Bizitza pertsonala 
Benjamin Larretcherekin ezkondu zen. 2019ko irailean berretsi zuen lehen haurdunaldia. 2019ko azaroaren 15ean semea erditu zuen.

 Erreferentziak 

 Kanpo estekak 

Kategoria:Txekiako modeloak
Kategoria:Emakume modeloak
Kategoria:Emakume filantropoak